El Círculo Católico San Roque celebra la Festa de la Casa
2025-07-24

Fidels a la seua cita amb la celebració de l’arribada de l’estiu, els socis i les sòcies del Círculo Católico San Roque celebraran, dissabte que ve 2 de juliol, la tradicional Festa de la Casa, amb la qual donen per finalitzat el seu propi curs cultural. La Festa de la Casa començarà amb una Missa, que tindrà lloc a les 19 h en la Parròquia de Sant Miquel Arcàngel.

A les 20:30 h, el Teatre del Círculo Católico (c /Cervantes, 17), acollirà el Concert a càrrec de l’Orfeó del Círculo Católico, els components del qual interpretaran un repertori de cançons d’allò més variat, amb el títol “Bailables”. L’entrada a aquest concert és lliure i gratuïta.

Com a colofó, i com és tradició, tota la gran família del Círculo Católico San Roque es reunirà per a gaudir d’un sopar de confraternitat, que tindrà lloc en el carrer Baptista Riera, enfront de la porta principal del Círculo Católico, des de les 21:30 h.